open-index/open-wikipedia-markdown huggingface dataset:
Yok Koeswoyo

**Koesroyo bin Koeswoyo** otabâ lebbi èkennal mènangka Yok Koeswoyo ( Rèmbi' 3 Sèptèmber 1943) panèka tokang maèn bass bân vokalis backing ghâbây band Koes Plus, sè sabellunna èkennal mènangka Koes Satarètan . Salèrana jhughân aghâbây pan-bârâmpan laghu bân aropa'aghi vokalis otama è bâkto ghi' aktip. Yok panèka sèttong-sèttonga angghuta aslè bân pamaddhek band Koes Satarètan bân angghuta band Koes Plus sè ghi' oḍi' kantos samangkèn, maka ḍâri kainto èsebbhut The Last Man Standing of Koes Satarètan bân Koes Plus.

## Carèta Ghi' Kènè'
Yok Koeswoyo panèka ana' nomer petto' bân pottra sè bungso dâri sanga' pottra sè èlahèrraghi ḍâri Raḍèn Koeswoyo (10 Oktober 1895 – 6 Agustus 2000) bân Rr. Atmini (16 Sèptèmber 1900 – 3 Ḍèsèmber 1969) ḍâri Tuban . è bâbâ panèka ghâris katoronan kalowarghâ Koeswoyo.

* Tituk (binè') (15 Mei 1930), sèdhâ è bâkto ghi' kènè'.
* Koesdjono (Djon alias John Koeswoyo) (5 Agustus 1932 – 2 Ḍèsèmber 2022).
* Koesdini (Dien ~ binè') (7 Oktober 1934).
* Koestono (Ton alias Tonny Koeswoyo) (19 Jânuwâri 1936 – 27 Maret 1987).
* Koesnomo (Nom alias Nomo Koeswoyo) (21 Jânuwâri 1938 – 15 Maret 2023).
* Koesyono (Yon alias Yon Koeswoyo) (27 Sèptèmber 1940 – 5 Jânuwâri 2018).
* Koesroyo (Yok alias Yok Koeswoyo) (3 Sèptèmber 1943) .
* Koestami (Miyi ~ binè') (6 Jânuwâri 1945).
* Koesmiani (Ninuk ~ binè') (16 Jânuwâri 1947).

Mènorot ḍâri rontotanna, rèng-orèng ghânèka katoronan sè kapèng pètto’ ḍâri Sunan Muria è Tuban. Embu'un aropa’aghi panakanna Bupati Tuban è jhâman panjhâjhâ'ân Bâlândhâ. Yok ngabdhi ka Tuban abhâreng tan-tarètanna. Taon 1952 kalowarghâ Koeswoyo ngallè ka Jâkarta noro'è ramana ngallè. Ramana nerrossaghi alako bân pensiun mènangka PNS è Kamântrèyan ḍâlem Naghârâ. È Jâkarta kalowarghâ ghâpanèka ngallè ka sèttong roma è Jhâlân Mendawai III, No. 14, Blok C, Kebayoran Anayar, Jâkarta Lao'. È bâkto ghi' kènè', Yok cè' cengngila, sanajjân ta' sacengngil akadhi kaka'an, Nomo, sè perna ècoco' kantos ta' sadar sareng ramana. Kabhângngèsan Yok sè palèng para' èngghi panèka mokol cètakka Nomo kalabân kaju è bâkto aperrang bân kaka'an. Sakola'an ahèrra Yok e SMA Triguna è Jâkarta. Salèrana ta' terros akulia, tapè lebbi mèlè mosik mènangka jhâlan oḍi'in, noro' tan-tarètanna.

## Parjhâlânan Lalako

### Koes Satarètan
Yok Koeswoyo molaè aktip è bidang mosik molaè èmolaè èbentu' kalompo' mosik kalabân tan-tarètanna, kalowarghâ Koeswoyo, èngghi panèka : John Koeswoyo è bass/ contrabass ( double bass ), Tonny Koeswoyo è bâgiyân katowana ghitar (melodi/ lead - mantan ahlè ghitar bân pamèmpèn bân pamaddhek ḍuwâ' kalompo' Gita Remaja 1952-1955, Teenage's voice/Irama Remaja 1955-1958), Nomoyoes Kowoes è drum bân Yowon Yok Koeswoyo è vokal bân ghitar ritme (èrèngan/ irama ).

## Sombher
Dwiki Dharmawan

**Muhammad Dwiki Dharmawan Sastrawidjaja** (rèmbi' 19 Agustus 1966) panèka sala sèttong pangarang laghu, musèsè, produser rekkaman, dirigèn, bân aktor ḍâri Inḍonèsia. Salèrana aropaa'ghi pangarang Laghu sè ajuḍul " Gemilang " bân " Sèḍdhi'in sèngko' bi' bâ'na"  aghâbây Laghu è kalompo' band Krakatau sè ajuḍul "Kalabân Nyebbhut Asma Allah" Laghu anḍi'in Novia Kolopaking, sè ajuḍul "Ajhâlân è Attas Langgè' " bân Laghu anḍi'in Ronnie Sianturi .

## Kaoḍi'ân Awwâl
Dwiki èlahèrraghi kalabân nyama Muhammad Dwiki Dharmawan Sastrawidjaja è tangghâl 19 Agustus 1966, è Bandung, Jhâbâ Bârâ', Inḍonèsia. Salèrana aropaa'ghi ana’ sè nomer empa’ ḍâri Safiyudin Sastrawidjaja bân Yuniarti Sugatin. Dwiki asakola è SMP Negeri 5 Bandung bân SMA Negeri 3 Bandung. Dwiki anḍi' tarètan sè anyama Eka Hendrawan Sastrawidjaja, sè ampon sèdhâ è tangghâl 21 Maret 2024.

## Parjhâlânan Lako
Dwiki molaè ajhâr piano klasik è omor 7 taon. Lako profèsionalla èmolaè è taon 1982 è bâkto agâbung sareng mèntor, Elfa Secioria . Saterrossa Dwiki maḍdhek band Krakatau è taon 1984 sareng Pra Budi Dharma, Donny Suhendra, bân Budhy Haryono. È taon 1985, Dwiki mennang pangarghâ'ân pamaèn Keyboard sè palèng bhâghus è Kontès Mosik Cahaya Yamaha taon 1985 è Tokyo, Jeppang. Krakatau aobâ formasina kalabân maso'on Trie Utami, Indra Lesmana bân Gilang Ramadhan bân makalowar album partamana è taon 1986 sè suksès kalabân laghu hit sè ètolès kalabân lirik bân alè'èn Indra Lesmana, Mira, sè ajuḍul "Gemilang", sè salastarèna dhâḍdhi bâkat sè èsebbhut ghâbây acara sè èkaterroè sareng majalah The Hald Dream Band . Saellana jârèya, band kasebbhut terros makalowar pan-bârâmpan album sè èkasennengi orèng sè lèbur ka mosik Inḍonèsia. Dwiki jhughân agabung sareng sutradara Inḍonèsia, Garin Nugroho ka'angghuy alako aransèmen mosik è pilem-pilemma, akadhi Cinta ḍâlem Sabighi Rotè sè mennang pangarghâ'ân Piala Citra ghâbây Arranger Mosik sè Palèng Bhâghus è Fèstival Pilem Inḍonèsia taon 1991 . È taon sè paḍâ, èbhârengi masala papèsa'an, Dwiki aghâbây debut mènangka panyanyè. Salèrana makalowar album ḍâ'aḍâ'ân sè èsebbhut nyama, Dwiki Dharmawan, sè ngasèlaghi ḍuwâ' single sè ènyanyèyaghi, "È Antarana Areppan" sareng Irma Basuki,  bân "Sèa-Sèa Sèngko' Ngantos". È taon 1992, Krakatau ngobâ formasina bân makalowar album Let There Be Life kalabân lagu hits "Sâḍdhi'ân Sèngko' bi' bâ'na" sè ètolès sareng Pra kalabân lèrèk sè ètolès sareng Trie. Saterrossa, Dwiki bân Krakatau motossaghi ka'angghuy nerrossaghi bânnya' mosik tradisional Inḍonèsia, èmolaè kalabân eksplorasi mosik Sunda, kantos makalowar album Mystical Mist . Sampè' taon jârèya, Krakatau ampon makalowar 4 album, èngghi panèka Krakatau (1987), Krakatau (1988), Abâli Sèttong (1989) bân Let There Be Life (1992).

## Sombher
Bella Bonita

**Bella Bonita Rafnortfic Agassy**, ​​﻿lebbi èkennal kalabân **Bella Bonita** (lahèr 17 Ḍèsèmber 1998), panèka moḍel, pengusaha, bân selebritis internet Inḍonèsia. Bella panèka binèna penyanyi Ḍenny Caknan.

## Penḍiḍighân
Bella Bonita ajhâr Komunikasi è Universitas Slamet Riyaḍi (UNISRI) bân lulus cum laude è taon ajhârân 2020/2021.

## Parjhâlânan Karir
Bella molaè karir moḍel è bâkto ghi' ngoḍâ. Taon 2015 noro’ lomba Kakang Mbakyu Maḍiun juara nomer ḍuwâ’. Kamennangan panèka mokka' jhâlan ghâbây Bella ka'angghuy nerrossaghi karir moḍeling profesional. Saellana jâriya, Bella serrèng amoḍel ka'angghuy bânnya' merek kacantikan bân moḍe. Penampilan sè menawan bân sikap sè èlègan aghâbây Bella dhâddhi favorit bânnya' merek. ḍâri ka'ḍissa', èkennal dhâddhi selebritis Instagram kalabân bânnya' pengikut. Salaèn moḍel, Bella jhughân aktif narèma ḍukungan ghâbây bânnya' proḍuk. Bella serrèng aghâdhui promosi proḍuk karaddhinan bân moḍel è meḍia sosialla. hal panèka lebbi makowat posisina dhâddhi influencer ngoḍâ sè suksès. Salaèn jâriya, Bella jhughân muncul è pan-bârâmpan viḍeo musik Ḍenny Caknan. Pan-bârâmpan lagu sè ètambâi Bella è antarana "Kalih Welasku" bân "Crito Mustahil." Penampilanna è viḍeo musik panèka abhânto Bella dhâddhi lebbi akrab sareng para penggemarra.

## Kaoḍi'ân Pribaḍi
Tangghâl 7 Juli 2023, Bella Bonita resmi akabin sareng Ḍenny Caknan. Pakabinan ḍenny bân bella èlaksanaaghi è tangghâl 7 Juli 2023,è Maḍiun, kalabân mahar 12 gram emmas bân 12.000 rèyal. Akabin ètoro'è sareng ngunḍuh mantu (rèsèpsi kabin) è tangghâl 18 Agustus 2023, è Ngawi. Sè kaḍuwâ akabin kalabân sacara sakral mènorot adhâdhâ orèng Jhâbâ, sè eḍâtengnge bhâla tatangghâna tor ca-kanca sè semma’.

## Sombher
Richard Dean Anderson

**Richard Dean Anderson** (laheer 23 Jaanuwari, 1950 di Minneapolis, Minnesota) iyaa areeya aktor Ameerika Serikat, see eekennal poana peranna meenangka jagoan Daalem serial televisi populer *MacGyver* baan, peran laeenna meenangka Jack O'Neill di *Stargate SG-1*, iyaa areeya serial fiksi eelmo pangataowan Ameerika.

## Filmografi

### Peran utama

### Bintang tamoy

## Referensi
Muhammad Saleh Mustafa

Muhammad Saleh Mustafa (lahèr 14 Maret 1969) panèka sala sèttong perwira tèngghi *TNI-AD* sè sajjhek 15 Agustus 2025 ngemban amanah mènangka Bâkkèl Kopala *Staf TNI Angkatan Darat.* 

Saleh panèka lulusân *Akademi Militer* (1991) bân SMA Negeri 1 Ternate sè asalla ḍâri kecabhangan *Infanteri (Kopassus)*. Jabadhân sè palèng akhèr jènderal bintâng tello' panèka *Irjen TNI.* È tangghâl 8 Oktober 2016, panjhânnânganèpon abâdâaghi parèlèsan bukuna sè ajudul *"Menuai Damai di Tanah Poso"*. Mènorot panjhânnânganèpon, buku panèka nyarètaaghi potènsi adhât istiadhât sarta kearifân budhâjâ lokal sè bisa èghâli dhaddhi sèttong potènsi wisata sè mayâkinaghi. 

Salaèn ghâpanèka, panjhânnânganèpon  mènangka *Pangkostrad* sè kapèng ḍuwâ' samarèna *Letjen TNI* (Purn.) Kemal Idris sè ngennangè jabadhân *Pangkostrad* (1967—1969) ḍâri jabadhân sabellumma mènangka Kopala *Staf Komando Cadangan Strategis Angkatan Darat* sè coma èlakonè salama 4 bulân.

## Sombher
Ryamizard Ryacudu

Ryamizard Ryacudu (lahèr 21 April 1950) panèka sala sèttong *politikus Indonèsia* sè ajabat mènangka *Menteri Pertahanan Rèpublik Indonèsia* è *Kabinet Kerja* sè èpimpin sareng Joko Widodo sajjhek 27 Oktober 2014 kantos 20 Oktober 2019. Panjhânnânganèpon jhughân  ajabat mènangka Kopala *Staf TNI Angkatan Darat* ḍâri taon 2002 kantos 2005.

## Kaoḍi'ân Pribadi
Ryamizard panèka pottra ḍâri Musannif Ryacudu, sèttong *perwira TNI AD* sè semma' kalabân Soekarno. Panjhânnânganèpon akabin kalabân Nora Tristyana, pottrè ḍâri Try Sutrisno, bân jhughân mènangka kaka' ḍâri Syamsurya Ryacudu.

## Karièr politik
Ryamizard èyangghâp mènangka "orèngnga Megawati". Pancallonannèpon mènangka *Panglima TNI* èpaburung sareng SBY kalabân materros jabadhân Endriartono Sutarto, saèngghâ madâteng duga’ân bâḍâna konflik pribadi è antarana SBY bân Ryamizard, akadhi sè èdhâbuwaghi sareng Abdurrahman Wahid. Samarèna ahèrra pensiun ḍâri militèr, panjhânnânganèpon ngako ta' terro masoa ḍâ' dunnyana politik, namong è taon 2008, bâkto nuro' ḍâlem *dèklarasi Majelis Kebangsaan Indonèsia*, Panjhânnânganèpon jhughân adhâbu *mempertimbangkan* dhâddhi *Calon Presiden* manabi ollè sokongan. È tangghâl 27 Januwari 2009, panjhânnânganèpon èyonjhâng ḍâ' *Rakernas PDIP*, aghântè Hidayat Nur Wahid sè ta' dhâddhi èyonjhâng, saèngghâ amuncullaghi nyamanèpon mènangka sala sèttong *cawapres* Megawati.

## Sombher
Nina Tamam

**Nuraini Sukoningrum Tamam** otabâ lebbi èkennal mènangka **Nina Tamam** (lahèr 29 Maret 1975) panèka aktris, penyanyi, bân prèsènter raḍio Inḍonèsia. Salèrana panèka mantan angghuta grup vokal Indonèsia Warna. Samangkèn salèrana ḍhâḍḍhi angghuna grup vokal bâbinè' Indonesia ***5 Wanita*** kalabân Andien, Iga Mawarni, Rieka Roeslan, bân Yuni Shara. Salèrana panèka pottrèna musisi Indonèsia Tamam Husein.

## Karir
Lahèr mènangka pottrè sarèyang ḍâri musisi senèyor, Tamam Husein, bakat bân kamampowan Nina ta' parlo èragu'aghi. Nina panèka juwara partama Musik YMI è taon 1989 bân angghuta County Chorus è Easton, Amèrika Serikat è taon 1992. È taon 1995, Nina noro' grup vokal Warna, sè èbentu' sareng ramana. Nina bân Warna makalowar 3 album, èngghi panèka *Dalam Hati Saja* (1998), *Cinta* (2000), bân *The Best Of Warna* (2003), sabellun ahèrra kalowar è tangghâl 23 Maret 2005 ka'angghuy nerrossaghi karir solo. 

Ka'angghuy mappol obsèsina, Nina ahèrra makalowar album solo sè bhu-ombhullâ *Nina* sè èrilis è tangghâl 6 Mèi 2005. Album sè partama panèka aghâdhui 10 lagu kalabân a èssèh lagu pop, genre musik sè ghâmpang ètarèma sareng kabbhi kalompok. *Lagu "Ya…Ya…(Aku Bahagia)*", sè ètolès sareng Dewiq, èpèlè mènangka singgel sè partama. Ta’ lopot, ramana, Tamam Husein jhughân nyombhâng lagu se bhul-ombhullâ “*Kembali Padamu”*. 

## Ka'oḍi'ân Pribadi
Nina akabin sareng rèng lakè' katoronan Toraja-Jhâbâ, Erikar Lebang è tangghâl 29 Agustus taon 2002. 

## Diskografi

* Nina (2005)

## Sombher


## Pranala Lowar

* 
* Profil è KapanLagi.com
* Nina Tamam è X
* Nina Tamam è Instagram
Benny Likumahuwa

**Benny Likumahuwa** (18 Juni 1947 – 9 Juni 2020) panèka musisi sènior Indonèsia bân jhughân kaka' ḍâri Utha Likumahuwa, bân ramana Barry Likumahuwa. Benny sèḍhâ tangghâl 9 Juni 2020. 

## Karir
Benny molaè penḍiḍighân musikna ḍâri embu'na. Bâkto ghi' ngoḍâ, salèrana ajhâr dhibi' musik bân not musik. Awwâlla salèrana amaèn bongo, saterrossa aoba ḍâ' bass mènangka alat musik otamana. Bâkto Benny molaè senneng ka jazz, salèrana aoba ka klarinèt, pas marèna saksofon, bân jhughân ajhâr amaèn trombon. è taon 1966, Benny noro' Cresendo Band dâri Bandung.

Sa'ellana 2 taon, ra-kèra taon 1968, Benny noro' The Rollies bân arekkam ghâbâyPolygram è Singapura bân tour kalèlèng Indonèsia. Salèrana jhughân amaèn è bânnya' band è klub malem kottha Bangkok, saterrossa salèrana abânto' The Augersindo bân amaèn kalèlèng è nâghârâ-nâghârâ Asia. Sa'ellana jârèya abâli ka Jakarta ka'angghuy noro' The Jazz Raiders, Jack Lesmana Combo, Trio ABC (Abadi Soesman, Benny Likumahuwa, bân Candra Darusman). Saterrossa è taon 1980, Benny noro' Ireng Maulana All Star, salaèn ghâpanèka jhughân amaèn *freelance* sareng grup jazz laènna.

Salèrana noro' bânnya' festival Jazz, è antarana: Festival Jazz Singapura è taon 1986, Festival Jazz Jakarta è taon 1988, Festival Jazz Tasè' Lao' è taon 1990 è Bâlândhâ, Festival Jazz Asean è Kuala Lumpur è taon 1992, bân Festival Jazz Malaysia è taon 1994. È taon 1996 abentu' Benny Likumahuwa Big Band sè amaèn è Jakarta, Sorbhâjâ, Bhâli pas salèrana arekam ka'angghuy katello' kalèna è taon 1999 è The Lion Studio-S'pore ghâbây Sangaji Music Co.

Samentara jârèya, è taon 1997 è The International Dixie Land Festival è Dresden-Jèrman, The North Sea Jazz Festival, è Den Haag, Bâlândhâ. È taon 2002 salèrana arekam kalabân musik gospel, 2 taon saterrossa èpon noro' polè è Bali International Jazz Festival, bân Pattaya Music Festival è Thailand. Saterrossa è taon 2005 Benny abâli sè ka empa' kalèna ka'angghuy arekam è The Lion Studio-S'pore ghâbây Sangaji Music Co kalabân Ireng Maulana All Stars. Sampè' taon 2020 sabellunna sèdhâ, Benny ghi' alako mènangka musisi è bânnya' kelompok musik è Indonesia, bân è Mancânâghârâ.

## Filmografi

### Filem

## Sombher


## Pranala Lowar

* Musisi Jazz:Benny LikumahuaDiarsipkan 2009-02-11 è Wayback Machine
Niken Salindry

**Ḍimas Niken Salinḍry** (lahèr è tangghâl 29 Junè 2008) panèka sala sèttong penyanyi sinḍèn bân ḍangḍut asal Inḍonèsia ḍâri Kediri. Niken èkennal kalabân sinḍèn kènè'.

## Kaoḍi'ân Awwâl
Niken paneka pottrana Ki Ḍegleng Gonḍosupono sareng Wiwin Arumita.

Niken molaè karir dhâddhi sinḍen è omor 2 taon. È omor 4 taon, Niken èonjhâng ka'angghuy tampil è pertunjughân bâjâng sè èkatowaè sareng ramana.

## Lako
Kasohoranna Niken tombu sa'amponna aḍâur ulang single "Mangku Purel," sè ètolès sareng Nurbayan bân ènyanyiaghi sareng Ipung Rimba Raya, dhâddhi campursari è taon 2023. bân, penampilan Niken ampon napa' ka kennengngan nomer petto' è ḍaftar trenḍing YouTube.

~salaènna ka'ḍinto, è taon 2023, Niken Salinḍry mennang Pangarghâ'ân kalabân panyânyè cover lagu palèng ambyar  è AMBYAR AWWARD MNCTV  kalabân lagu "*Kalih Welasku*," sè ètolès sareng Ḍenny Caknan, Soeparḍi Aye, bân Banyu Onyonk.

è ḍâlem cover lagu "Kalih Welasku" Niken Salinḍry ft Lala Atika è chahhel Kembar Music Ḍigital bâḍâ neng è posisi trenḍing YouToube bân ollè 27 juta view.

## Diskografi

### Single
*"Berjuang Dewe" (2023)*

*"Lakon" (2023)*

## Filmografi

### Film

## Pangarghâ'ân bân Nominasi

## Sombher
Jefri Nichol

**Jefry Nikhol** (lahèr è tangghâl 15 Jânuwari 1999), lebbi èkennal kalabân nyama panggung **Jefri Nichol**, panèka aktor bân moḍel ḍâri Inḍonèsia. Jefri molaè èkennal bânnya' orèng bherkat peranna dhâddhi Nathan è filem 2017 Ḍear Nathan.

## Kaoḍi'ân Awwâl
Jefri lahèr kalabân nyama Jefry Nikhol, lahèr è tangghâl 15 Jânuwari 1999, è Jakarta, Inḍonèsia. Jefri panèka ana' kasèttong ḍâri ramana sè anyama John Henḍri bân èbhuna Junita Eka Putri ḍâri Songai Geringging, Paḍang Pariaman. Jefri anḍi' taretan bine', nyamana Jessie Putri.

Sa'amponna lulus SMP, Jefri asakola formal è SMK Tunas Jakasampurna, jurusân teknologi. Namong, polana jaḍwal syuting sè cè' sibo'en , Jefri motosaghi ka'angghuy nerrossaghi penḍiḍighânna lèbât *homeschooling*.

## Karier
Jefri molaè alako dhâddhi moḍel iklan bân maso' akting kalabân peran penḍukung è miniseri "*Kami Rindu Ayah*" è taon 2013. È taon 2017, Jefri amaèn dhâddhi Elzan è filem lughâlluna, "*Pertaruhan*" . Sala sèttong peran Jefri sè palèng kalonta panèka dhâddhi Nathan è "*Ḍear Nathan*," sè èrilis è taon sè paḍâ.

## Kasus
Tangghâl 23 Juli 2019, Jefri ètangkep polisi è bengkona polana anḍi’ ganja. Jefri ènyata'aghi positif ngangghuy obat kasebbhut è ḍâlem pan-bârâmpan jhâm sa'amponna ètangkep.

## Sombher
Helmy Yahya

**Helmy Yahya** (lahèr 6 Maret 1963) panèka presenter, aktor, produser bân politisi Indonèsia katoronan Malaju Palèmbang sè alaghungè mènangka Prèsiḍèn Direktur TVRI ḍâri taon 2017 kantos taon 2019. Alè' ḍâri musisi, prèsènter tivi bân politisi Inḍonèsia, Tantowi Yahya, amolaè karir è ḍhunnya hiburân è taon 1989.

## Ka'oḍi'ân Awwâl bân Pendidighân
Helmy Yahya laher ḍâri kâlowarga padhâghâng jhâlânan è Palèmbang. Salèrana panèka pottra sè bungso ḍâri 9 pottrana H.M. Yahya Matusin sareng Hj. Komariah Yahya. Helmy panèka tarètanna Tantowi Yahya. Salèrana aropa’aghi lolosân tersaè ḍâri SD Negeri 115 Palèmbang taon 1975, SMP Negeri 2 Palembang taon 1978, bân SMA Negeri 1 Palembang taon 1981.

Helmy ècatât mènangka lolosân SMA paringkat nomer 5 palèng tèngghi è nasional sa'ènggâna ètarèma maso' ka Institut Pertanian Bogor tanpa tes lèbât program Perintis 2. È ḍissa’ salèrana sa'angkaḍhân bi’ Said Didu ban Bustanul Arifin. Sa'amponna ḍubulân asakola, salèrana motossaghi noro' salèksi bân lolos è Sakola Tèngghi Akuntansi Negeri (satèya anyama PKN STAN) ka'angghuy ajamin biyaaya oḍi’na bâkto kuliyâh. Sa'ellana narèma gâji partamana mènangka mahasiswa ikatan ḍinas è taon kaḍuwâ'na kuliyâh, è arè saterrose ramana sèḍhâ. È taon 1984, èpon lolos ḍâri program Diploma III bân noro' program Diploma IV è taon 1990. È taon 1990, kalabân beyasiswa Bank Dhunnya, èpon nerrossaghi penḍiḍighân Master of Professional Accounting (MPAcc) è Universitas Miami bân lolos è taon 1992.

## Acara Tivi

### Prèsènter

## Sombher
Dewiq

**Cynthia Dewi Bayu Wardhani** (lahèr 15 Juni 1975), sè lebbi èkennal kalabân nyama **Dewiq**, panèka musisi, panyanyi, bân pangarang lagu Indonèsia dâri toronan Bugis dâri Sulawesi Lao'.

## Karir
Dewiq ana' bungso ḍâri Bambang Yuliarto bân Myrna Amy Nigell (Bâlândhâ) sè molaè ghi’ kènè’ la lèbur ka musik. È SMP, salèrana ajhâr amaèn gitar, bân ajhâr drum tappa' SMU è Jakarta Dâjâ. Dewiq molaè kennal musik sè èkasennengè ḍâri alirân rock, Guns N' Roses, Black Sabbath, Deep Purple, bân Metallica. Bâkto akuliyâ è Sastra Bhâsa Inggris è STIBA Banḍung, èpon abhângon band Red Rose sè hosss amaèn musik Extreme, Mr Big, Deep Purple, bân Led Zeppelin. Namong, polana salèrana talèbât senneng nèng è banḍ bân noro’ cem-macemma festival musik, kuliyâna ta’ èyèmoḍḍhi bân salèrana coma napa’ ka semester empa’.

Dewiq, sè sempât ḍhâḍḍhi pamaèn ḍrum è band *Apple Garden* bân *Red Rose* panèka ollè kasempaḍḍhân ka'angghuy arekkam album bâkto pamaèn *bass U Camp* ngèḍingaghi Dewiq anyanyi è bâkto latèyan. Dewiq, sè bâkto jârèya ḍhâḍḍhi pamaèn ḍrum ghâbây band *U Camp*, èrèkrut sareng *Union Artis*t ka'angghuy arekkam bân makalowar album *Weeq* (1996). Album panèka èjhuwâl 30.000 èksèmplar. Album kaḍuwâ'na, *Apa Adanya* (1999), èrekam è bâbâna lèbel rekkaman Metro. Samentara jârèya, album katello'na, *Hanya Manusia Biasa* (2001), èrekam è bâbâna lèbel Universal Music.

Sa'ellana album katello'na, Dewiq motossaghi ka'angghuy pansiyun ḍâri pangghung nyanyi. Salèrana mèlè alako è buḍina lajâr mènangka panolès lagu. Laguna Dewiq, "*Dunia Belum Berakhir*" sè ènyanyiaghi Shaden, bisa mapopulèraghi band kasebbhut. Dewiq jhughân narèma bânnya' parmènta'an ka'angghuy nolès lagu.

## Ka'oḍi'ân Pribaḍi
Dewiq molaè apacaran sareng Pay Burman sambi aghârâp album kaḍuwâ'na. Dewiq bân Pay Burman akabin è bulân Maret 2001 tor apèsa è taon 2007.

## Diskografi

### Album Studio

* *Bulanku* (mènangka Weeq, 1996)
* *[[:id:Apa_Adanya|Apa Adanya]]* (1998)

### Sareng The Hippies

* *Hanya Manusia Biasa* (2001)

### Album Kompilasi

* *[[:id:Siapa_Dewiq?_The_Hits_Maker|Siapa Dewiq? The Hits Maker]]* (2008)

## Sombher
Nicholas Saputra

**Nicholas Schubring Saputra** (lahèr è tangghâl 24 Pèbruari 1984) panèka aktor, sutraḍara, bân produser filem ḍâri Inḍonèsia. Saputra lughâlluna èkennal dhâddhi Rangga è filem hit taon 2002, *Ada Apa Dengan Cinta?* peran sè èulang è dâlem *Ada Apa Dengan Cinta? 2* è taon 2016. Saputra ampon ngokoaghi dhibi' dhâddhi sala sèttong aktor è Inḍonèsia, mennang ḍuwâ' Pangarghâ'an Citra ka'angghuy Aktor Terbaik, amaèn tokoh juḍul è filem Riri Riza Gie è taon 2005 bân Aktor Penḍukung Terbaik è filem *Eḍwin Aruna & Liḍahnya* è taon 2018.

Saputra jhughân aktivis sè akomitmen ḍâ' ka masalah lingkungan bân konservasi, bân jhughân nolongè hak-hak na'-kana'. Salèrana ampon atugas dhâddhi proḍuser eksekutif bân proḍuser pan-bârâmpan filem lingkungan lèbât perusaha'an proḍuksina, *Tanakhir Films*. Taon 2019, Saputra ètetepaghi kalabân Ḍuta Persahatan UNICEF Inḍonèsia.

## Kaoḍi'ân Awwâl bân Penḍiḍighân
Nicholas lahèr ḍâri ramana sè aḍârâ jerman bân èbhu sè katoronan jhâbâ. Nicholas ajhâr èlmo è SMA Negeri 8 Jakarta, terros nerrossaghi Penḍiḍighânna è Fakultas Teknik, Universitas Inḍonèsia, jurusḍn Arsitektur sampè  lulus.

## Karier
Nicholas molaè akarir dhâddhi moḍel è pameran moḍel Samuel Wattimena.[8] Nicholas aghâbây ḍebut akting kalabân peran Rangga è filem taon 2002 "*Ada Apa Dengan Cinta?*?" Nicholas ènominaiaghika'angghuy Aktor Terbaik è Festival Film Inḍonèsia taon 2004 polana penampilanna è filem kasebbhut. Nicholas salastarèna mennang pagarghâ'ân è kategori sè paḍâ è Festival Film Inḍonèsia 2005 polana peranna dhâddhi Joni è "Janji Joni" bân *Soe Hok Gie* è "Gie" (kadhuwâ'na èrilis è taon 2005).

## sombher
Sugiono (militer)

Lètnan Jènderal TNI (Purn.) Sugiono (lahèr 10 Sèptèmber 1948) panèka sala sèttong mantan perwira tèngghi *Tentara Nasional Indonèsia Angkatan Darat* sè perna ajabat mènangka *Sekretaris Jenderal Departemen Pertahanan* ḍâri taon 1999 kantos 2001, Kopala Staf Omom *Tentara Nasional Indonèsia* è taon 1999, Bâkkèl Kopala *Staf TNI Angkatan Darat* ḍâri taon 1998 kantos 1999, *Panglima Komando Cadangan Strategis Angkatan Darat* è taon 1997 kantos 1998, bân *Komandan Pasukan Pengamanan Prèsidèn* dâri taon 1995 kantos 1997.

## Kaoḍi'ân asalla bân panḍhiḍhighân
Sugiono lahèr è Cilacap, Jhâbâ Tengnga è tangghâl 10 Sèptèmber 1948. Panjhânnânganèpon panèka ana' kala'an ḍâri *Pahlawan Revolusi, Letnan Jenderal TNI Anumerta* Siswondo Parman.

È taon 1968, panjhânnânganèpon ètarèma ḍhâḍḍhi taruna è *Akademi Angkatan Bersenjata Rèpublik Indonèsia* Bâghiyân Omom bân *Darat (Akabri Udarat,* sè mangkèn anyama *Akademi Militèr)*, bân akhèrra lulus ḍâri dhissa è taon 1971 kalabân pangkat lètnan duwâ' *infanteri.*

## Karièr militèr
Mènangka *perwira infanteri,* Sugiono perna nengghunè bânnya' macem jabadhân molaè ḍâri ḍhâḍḍhi *komandan pleton, kompi* kantos *batalyon* sarta *perwira staf,* otamana è *lingkungan Komando Cadangan Strategis Angkatan Darat (Kostrad)*. È tangghâl 2 Januwari 1986, Sugiono èlantèk ḍhâḍḍhi *Komandan Batalyon Infanteri Lintas Udara 501/Bajra Yudha.* Salama panoghâsannèpon è Madiun panèka, panjhânnânganèpon apangkat *lètnan kolonèl* bân ajabat kantos 7 Juni 1988.

## Sombher
George Toisutta

George Toisutta (1 Juni 1953 – 12 Juni 2019) panèka sala sèttong *purnawirawan perwira* tèngghi *TNI Angkatan Darat* bân jhughân mènangka mantan Kopala *Staf Angkatan Darat (KSAD)* sajjhek 29 Novèmber 2009 kantos 30 Juni 2011. Sabellumma, panjhânnânganèpon ajabat mènangka *Panglima Kostrad* ḍâri taon 2007 kantos 2009, è dimma bâkto ghâpanèka panjhânnânganèpon aghântèaghi Erwin Sudjono. Panjhânnânganèpon lulus ḍâri *Akademi Militer,* Magelang è taon 1976.

## Ḍhâḍḍhi Kasad
È tangghâl 9 Novèmber 2009, Lètnan Jènderal TNI George Toisutta èlantèk sareng Prèsidèn Susilo Bambang Yudhoyono aghântè *Jènderal TNI* Agustadi Sasongko Purnomo mènangka Kopala *Staf TNI Angkatan Darat.*

## Karièr Sipil
È awwâl taon 2012, George Toisutta ètodhu mènangka *komisaris* otama *OSO Group*. *OSO Group* sè èpaddhek sareng Oesman Sapta Odang panèka usaha è ḍâlem bidhâng partambangân, parkebunân, *transportasi, properti,* bân parhotellan.

## Asal osolla
Pottra pasangan Letkol. Inf. Cristianto H.Toisutta, *mantan Dandim* Bolaang Mongondow (1975 - 1977) ḍâri Maluku bân èbhunèpon Sitti Hasna Daeng Tekne, orèng bini' katoronan Makassar sè asalla ḍâri Galesong, Takalar. Jenderal TNI (Purn.) George Toisutta aghâdhuwi raji anyama Hj. Noeralam, ḍâri hasèl parnèkahanèpon èkaruniaè 3 pottra.

## Sèdhâ
George Toisutta sèdhâ è arè Rebbhu, 12 Juni 2019 pokol 05.26 WIB bâkto arabât panyakèt kankèr osos è RSPAD Gatot Soebroto, Jakarta Pusat. George Toisutta èkobhuraghi è TPU Dadi Kottha Makassar, è sèsè kobhurân èbhunèpon.

## Sombher
Gatot Sunyoto

Gatot Sunyoto lahèr tangghâl 28 Agustus 1940&#x20;&#x62;ân wafat tangghâl 12 September 2020 panèka sorang seniman dâri Indonesia. Salèrana panèka pangarang lagu sè abhul-ombhul Gubahanku. Salaèn jârèya, jhughân èkennal mènangka musisi, penyanyi, MC, bân jhughân ahli soara tabu’ (ventriloquisme) kalabân boneka sè anyama Tongki.

**Kaodi'èn bân Karir**

Gatot Sunyoto, dhâ’-adhâ’en nèngghu ventriloquist nèng Indonesia è taon 1966 è TIM, èngghi panèka Pak Marijoen sareng Koko. Jhèu sabèlluna dâtèng Ria Enes sareng bonekana, Susan. Salèrana ajhâr ventriloquisme è New York taon 1974 è bâkto maèn musik bârèng Band Los Morenos Rest Ramayana, ghuruna panèka Michael Tannen. Saamponna molè ka Indonesia Gatot Sunyoto bânnya’ ajhâr dâri buku-buku èlmo sè  akae’ sarèng èlmo sowara. Taon 2004, Gatot Sunyoto ollè hadiah sè aropa buku tentang ventriloquist  ghènna’ kalabân kaset dâri Bing Rahardja. Sampè’ samangkèn, Gatot Sunyoto pagghun aktif è dhunnyana kasenian.

È taon 1970-an kantos 1980-an, Gatot Sunyoto dhâddhi pemandu acara program na’-kana’ è Televisi Republik Indonesia. È acara arèya Gatot Sunyoto sègghut èbhârèngngi bân Tongki, bonekana sègghut aghâbây komentar-komentar sè loco. È dâlâm penampilanna, èpon salanjhângnga amaèn tokoh sè bhidhâ sarèng tokoh sè èmaènaghi. Bâkto ngator acara, èpon jhughân nojjhuaghi keahlian mènangka musisi, penyanyi, pesulap bân ahli soara tabu’.

Gatot èbârkadhi sapasang potra lakè’ bân binè’, sè nomèr sèttong asmana Deva Permana, sorang drummer sè ampon abit aktif è Australia. Sè nomèr duwâ’, Devi Permanasari.

***Pertunjukan***

*Berikut adalah kegiatan Gatot Soenjoto dan Tongki Group selama dalam kurun waktu 30 tahun pengalamannya:*
* *Aneka Ria Anak-Anak (pembawa acara bersama Kak Seto) - TVRI circa 1976 - 1978*
* *Panggung Mini - (pembawa acara & characters) TVRI circa '80*
* *Aneka Ria Anak-Anak Nusantara (pembawa acara) - TVRI circa 80's*
* *Cerdas Ria (pembawa acara permainan anak-anak TVRI) - TVRI circa 1979*
* *Aneka Ria TVRI - (bersama bandnya "El Chikome") circa '80-'90*
* *Pesona 13 (pembawa acara kuis TV) - TVRI circa 80's*
* *Caltex Children & Family Shows - Sumatra circa 1971 - 1976*
* *Dorce Show - Trans TV 2006*
* *Kick Andy Talk Show - Metro TV 2007*
* *Berpacu Dalam Melody - Metro TV 2005*

**Sombhèr**
Bernadya

**Bernaḍya Ribka Jayakusuma** (lahèr è tangghâl 16 Maret 2004), èkennal kalabân nyama Bernaḍya, panèka sala sèttong penyanyi-penulis lagu Inḍonèsia. Bernaḍya molaè karir musikhgâ è taon 2016 dhâddhi kontestan *The Voice Kids Inḍonèsia musim pertama* agabung ḍâlem tim Tulus. È taon 2018, Bernaḍya aghâbay grup musik bân ḍuo Celine & Naḍya. Bernaḍya saterrossa nerrossaghi karir solo è bâbâ naongan perusaha'an rekaman *Juni Recorḍs* è taon 2022, makalowar single solo lughâlluna, "*Apa mungkin*," sè dhâddhi hit meḍia sosial bân èghâbây nominasi ḍâlem Anugerah Musik Inḍonèsia 2023.

Bernaḍya panèka artis binè' sè palèng bânnya' lagu è tangga lagu *Inḍonesian song* sè èsoson è *Billboarḍ* è ḍâlem samingguh, kalabân pètto' lagu è minggu 24 Agustus 2024. È platform Spotify, Bernaḍya mecca ḍuwâ' rekor è arè sè paḍâ kalabân artis sè palèng bânnya' èkèḍingaghiè ḍâlem sa'arè è Inḍonèsia bân albumna *Sialnya, Hidup Harus Tetap* *berjalan* dhâddhi album sè palèng bânnya' èkèḍingaghi è ḍâlem sa'arè è Inḍonèsia.

## Sombher
Bakti Agus Fadjari

Bakti Agus Fadjari (lahèr 1 Agustus 1964) panèka sala sèttong Purnawirawan TNI-AD sè terakhir ajabat mènangka Komandan Jenderal Akademi TNI.

Bakti panèka lulusân *Akademi Militèr* (1987) sè asalla ḍâri kecabhangan *Infanteri*. Jabadhân sè palèng akhèr jenderal bintâng tello' panèka Bâkkèl Kopala *Staf TNI Angkatan Darat.*

Panjhânnânganèpon perna ajabat mènangka Angghuta *Dèwan Pembina Tim Pemenangan Luthfi-Taj Yasin* è Pamèlèyan Omom *Gubernur Jhâbâ Tengnga* 2024.

## Riwayât Panḍhiḍhighân

* *Akademi Militèr (1987)*
* *Sesarcab Infanteri*
* *Suslapa I Infanteri (1994)*
* *Diklapa II Infanteri (1997)*
* *Seskoad (2001)*
* *Susdanyon*
* *Susdandim*
* *Sesko TNI (2012)*

## Riwayât Jabadhân

* *Danyonif 621/Manuntung (01 Oktober 2002)*
* *Kasi Ops Korem 101/Antasari (01* Novèmber *2004)*
* *Dandim 1007/Banjarmasin (15* Fèbruwari *2006)*
* *Danrem 074/Warastratama (25 Maret 2014)*
* *Danrem 032/Wirabraja (28* Sèptèmber *2015)*
* *Kasdam IV/Diponegoro (27 Oktober 2017)*
* *Staf Khosos Kasad (24* Sèptèmber *2018)*
* *Aster Kasad (25* Januwari *2019)*
* *Pangdam IV/Diponegoro (18 Juni 2020)*
* *Wakasad (05 Maret 2021)*
* *Danjen Akademi TNI (21* Januwari *2022)*

## Riwayât Panoghâsân

* *Operasi Timor Timur (1989)*
* *Operasi Timor Timur (1992)*
* *Operasi Timor Timur (1995)*
* *Operasi Acèh (2003)*

## Sombher
Nezar Patria

Nezar Patria (lahèr 5 Oktober 1970) panèka wartawan, aktivis, bân jhughân panyair. Tangghâl 17 Juli 2023, Nezar èlanti' Prèsidèn Joko Widodo mènangka Bekkèl Menteri Komunikasi bân Informatika (Wamenkominfo) dâlem Kabinèt Indonesia Maju pas èlanti' polè sareng Prèsidèn Prabowo Subianto tangghâl 21 Oktober 2024 è jabadhân sè padâ, tapè nyamana bhidhâ, panèka Bekkèl Menteri Komunikasi bân Digital. salèrana jhughân èkaparcajâ mènangka Sekretaris Jenderal (Sekjen) Kalowarghâ Alumni Univèrsitas Gajah Mada (Kagama) ghâbây periode 2024 - 2029.

Nezar jhughân ajabat mènangka Staf Khusus V Menteri BUMN Erick Thohir sè ampon è lanti' sejjhâk 7 Juni 2022. Salèrana panèka sala sèttong dâri tello bellâs korban panculi'ân è jhâman Orde Anyar. Nezar panèka mantan Pemimpin Redaksi Harian The Jakarta Post toman èyangka' Erick Thohir mènangka Direktur Kelembagaan PT Pos Indonesia tangghâl 23 September 2020.

Nezar ollè gellar sarjana dâri Fakultas Filsafat, Univèrsitas Gadjah Mada, Yogyakarta taon 1997 bân Magister Sajârâ Hubungan Internasional dâri London School of Economics (LSE), Universitas London, Inggris. Nezar panèka pottra dâri tokoh pers senior Aceh sè jhughân Pamimpin Umum harian Serambi Indonesia, Sjamsul Kahar. Akhèr taon 1998, salèrana apinda dâri jalur aktivisme ghâbây dhâddhi jurnalis. Salèrana alako dhâddhi wartawan è Tempo taon 1999–2008. Karirra è media alanjut kalabân dhâddhi pamaddhek portal berita online Viva.co.id (2008–2014) sabelluna dhâddhi Bekkèl Pamimpin redaksi è CNN Indonesia digital (2014–2015). Nezar ajabat mènangka pamimpin redaksi The Jakarta Post taon 2015–2020.

## Pendidikan
Nezar panèka lulusan S1, Fakultas Filsafat, Univèrsitas Gadjah Mada, Yogyakarta, Indonesia - (1997). Pas Nezar alanjut S2 ghâbây ngaollè gellar M.Sc è jurusan History of International Relations è the London School of Economics and Political Science (LSE), University of London, United Kingdom - (2007). Nezar alanjut kuliyah ghâbây ngaollè gellar M.B.A, è Sakolah Bisnis bân Manajemen (SBM), Institut Teknologi Bandung - (2022). Salèrana ampob ngaollè gellar Asean M.B.A., è Graduate School of Business (GSB), Universiti Sains Malaysia, Penang - (2022). Nezar jhughân panèka kandidat Doktor Komunikasi, è Fisipol, Univèrsitas Gadjah Mada.

## Sombher
Bambang Suswantono

Jenderal TNI (Mar) (Purn.) Bambang Suswantono (lahèr 25 Juli 1965) panèka sala sèttong *Purnawirawan TNI-AL* sè pèra’ ajabat mènangka *Inspèktur Jènderal Kementerian ESDM* bân *Komisaris PT Pertamina (Persero).* 

Bambang panèka *alumnus Akadèmi Angkatan Laut (AAL)* angkadhân sè XXXII/taon 1987. Jabadhân sabellumma jènderal bintâng tello' panèka *Inspèktur Jènderal TNI*. Bambang jhughân mènangka kanca sa-angkadhân Jènderal TNI (Purn) Andika Perkasa.

## Operasi Militèr
*Perwira* Tèngghi *Marinir* abintâng tello' panèka perna ètugassaghi è ḍâlem *Satgas Pemburu Timor Timur* 1995-1996, *Satgas PPRM Ambon* 1999-2000, *Satgas Natuna* 1991, sarta *Satgas Yonif 7 Marinir* è *Nanggroe Acèh Darussalam* 2004–2005.

## Atogâs è Paspampres
Sabellumma panjhânnânganèpon perna atogâs è *Paspampres* mènangka *Danden Matan* bân *Danden Pamsus Grup A Paspampres,* Bâkkèl *Komandan* Pasughân *Pengamanan Prèsidèn* aghântè *Brigjen TNI (Mar)* Guntur Irianto Ciptolelono sè èmutasiaghi ḍhâḍḍhi *Gubernur AAL*. Poncana, panjhânnânganèpon ajabat mènangka *Komandan Pasukan Pengamanan Prèsiden*. Adhâsarraghi ḍâ' Kapotosan *Panglima TNI* nomer Kep/404/V/2016 tangghâl 20 Mèi 2016.

## Riwayât panḍhiḍhighân

### Panḍhiḍhighân Akademik

* *SD (1976)*
* *SMP (1980)*
* *SMA (1983)*
* *S1* Èlmo Hokom (2010)
* *S2* Èlmo Hokom (2012)
* *S2 Strategi* bân *Kampanye Militèr (2012)*

### Panḍhiḍhighân Militèr

* *Akabri* Bâghiyân *Laut* A-32 (1987)
* *Dikko*
* *DIKSPESPAMAR* Angkadhân 3 (1988/1989)
* *Dik Para* Dhâsar (1990)
* *Suslapa-II/INF AD* Angkadhân 7 (1994/1995)
* *Sus Pbu Athan* Angkadhân 8 (1998)
* *Dikreg Seskoal* Angkadhân 38 (2000)
* *Sus Opsgab TNI VI* (2008)
* *Sus Pekerti* kaangghuy Tânaga Panḍhiḍhik *TNI AL* (2009)
* *Dikreg Sesko TNI*  Angkadhân 39 (2012)
* *Lemhanas PPRA*  Angkadhân 52 (2014)

## Sombher
Universitas Miami

**Universitas Miami** (**UM**, **UMiami**, **Miami**, **U of M**, bân **The U**)   panèka universitas risèt swasta è Coral Gables, Florida. È taon 2022, universitas panèka aghâdhuwân 19.402 mahasiswa è 12 parghuruwân tènggi bân sakola'an è 350 jurusân bân program akademik, tamaso' sakola kadokterran Leonard M. Miller è distrik kasehaḍhân Miami, sakola hokom è kampus otama, sakola Rosenstiel of Marine, Atmospheric, Earth Sciences  èVirginia Key, bân bân fasilitas penelitian tambahan è County Miami-Dade lao'.

Universitas Miami matabârraghi 138 program sarjana, 140 master, bân 67 program doktoral.  Sajjhek èpaḍḍhek è taon 1925, universitas panèka ampon narèk mahasiswa ḍâri 50 nâghârâ bâgiyân bân 173 nâghârâ manca.  Kalabân 16.954 dosen bân staf è taon 2021, Universitas Miami panèka *employer* sè palèng rajâ nomer ḍuwâ' è County Miami-Dade. Kampus otama universitas è Coral Gables lanjhânga 240 acre (0,97 km2), andi' lowas bângonan lebbi dâri 530.000 m2, bân bâdâ 7 mil (11 km) è lao'na Pusat Kottha Miami, jantung kottha palèng rajâ nomer sanga' è Amèrika Serikat bân daèra metropolitan nomer 65 è ḍhunnya. È taon 2022, panèka universitas risèt sè palèng rajâ nomer 67 è nâghârâ panèka kalabân pangalowaran panalètèyanna $413 juta. 

È taon 2022, Universitas Miami aghâdhuwân total 224.967 alumni sajjhek èpaḍḍhek è taon 1925.  Staf dosèn è Universitas Miami tamaso' pan-bârempan akaḍemisi terhormat è para' saḍhâjâna ḍisiplin èlmo, tamaso' empa' pamennang Hadiah Nobel. Universitas panèka èghâlimpo'aghi è antara "Universitas Doktoral: Kegiaḍhân Panalètèyan Sanget Tèngghi" bân panèka angghuta Asosiasi Universitas Amèrika.  

## Sombher
Kartika Wirjoatmodjo

Kartika Wirjoatmodjo (lahèr 18 Juli 1973) panèka Akuntan, Konsultan keuangan bân mantan Direktur Utama PT Bank Mandiri periode 2016 kantos 2019. Tangghâl 23 Oktober 2019, salèrana asareng Budi Gunadi Sadikin èyangka' dhâddhi Bekkèl Menteri Bhâdhân Usaha Andi'na Naghârâ sareng Prèsidèn Indonesia Joko Widodo ghâbây Kabinèt Indonesia Maju 2019-2024 kalabân Erick Thohir mènangka Menteri Bhâdhân Usaha Andi'na Naghârâ, salèrana ajabat kantos tangghâl 2 Oktober 2025.

Sabelluna dhâddhi Bekkèl Menteri BUMN, Kartika Wirjoatmodjo otabâ Tiko mimpin institusi keuangan kasohor è Indonesia, èmolaè dâri PT Bank Mandiri Tbk mènangka chief financial officer (taon 2015 kantos taon 2016) pas èkaparcajâ dhâddhi Direktur Utama PT Bank Mandiri Tbk taon 2016 kantos taon 2019, Kapala Eksekutif Lembaga Penjamin Simpanan (taon 2014-2015), bân Direktur Utama Indonesia Infrastructure Finance (taon 2011-2013) tor Managing Director PT Mandiri Sekuritas taon 2008-2011.

Kartika Wirjoatmojo jhughân toman ajabat mènangka Katua Parkompolan Bank Nasional (Perbanas) mètorot rapat umum angghuta tangghâl 27 Juni 2016 ghâbây periode jabadhân 2016-2020.

## Kaodi'ân Pribadi
Kartika Wirjoatmodjo panèka Sarjana Èkonomi dâri Univèrsitas Indonesia, taon 1996 bân ollè gellar Master of Business Administration dâri Erasmus University, Rotterdam, Bâlândhâ, taon 2001.

Kartika Wirjoatmodjo amolaè karirra mènangka konsultan akuntan bân pajak è RSM AAJ (samangkèn anyama RSM Indonesia) sejjhâk taon 1995 kantos taon 1996. Salèrana pas alami dhâddhi Analis Kredit è Bank Industri Jeppang (1996-1998), Konsultan Senior è PwC Financial Advisory Services (1998-1999) bân Boston Consulting Group (2000-2003).

Taon 2003, Kartika Wirjoatmodjo dhâddhi bâgiyân dâri PT Bank Mandiri Tbk mènangka Kapala Departemen Analisis Strategi & Keuangan. Kartika pas èkaparcajâ ghâbây mimpin divisi mènangka Group Head.

Taon 2008, karir Kartika sajân ongghâ. Salèrana ètugasaghi sareng Mandiri Sekuritas mènangka Managing Director. Salèrana andi' tugas khusus ghâbây ngalakonè restrukturisasi keuangan bân refocusing bisnis, salastarèna krisis 2008 è pasar modal.

Taon 2011, salèrana ètugasaghi sareng Menteri Keuangan ghâbây maddhek lembaga sè anyar èbentu' ghâbây apromosi'i invèstasi infrastruktur è Indonesia. Kartika akhèrra ajabat mènangka CEO è Indonesia Infrastructure Finance (dâri taon 2011 kantos taon 2013) bân Indonesia Deposit Insurance Corporation (dâri taon 2014 kantos taon 2015)

## Sombher-sombher
Khoirul Anwar

**Khoirul Anwar** (lahèr è tangghâl 22 Agustus 1978) panèka sala sèttong ilmuwan Inḍonesia sè khusus è biḍang teknik elektronik, khusus è biḍang jaringan komputer, teori pengkoḍean informasi, bân komunikasi nirkabel.

Khoirul èkennal dhâddhi sala sèttong rumus tèknik transmisi sinyal nirkabel ngangghuy ḍuwâ' trafo matematika sè èsebbhut *Inverse Fast Fourier Transformer*, sè ampon èbuktèaghi bisa ngorangè noise sinyal, ningkataghi èfisiensi spektral, bân ningkataghi èfisiensi energi transmisi. Teknik panèka èpatenaghi bân èaḍopsi dhâddhi standar bân *Persatuan Telekomunikasi Internasional*  ka'angghuy komunikasi multi-operator, bân èghuna'aghi ka'angghuy transmisi sinyal ngangghuy satelit.

## Biografi bân Karir
Khoirul Anwar lahèr è Keḍiri è tangghâl 22 Agustus 1978 ḍâlem keluarga tani sè sèḍerhana. Saellana lastarè penḍiḍghân è SD Negeri Juwet 2 è taon 1990, Khoiru Anwar nerrossaghi penḍiḍighân menengah è SMP Negeri Kunjang 1, bân lulus è taon 1993. Khoirul saterrossa lulus ḍâri SMA Negeri Keḍiri 2 è taon 1996.[7]

## Sombher
Faisol Riza

Faisol Riza (lahèr 1 Januwari 1973) panèka politikus bân aktivis. Salèrana sempet dhâddhi  korban panculi'ân aktivis è jhâman Orde Anyar. Sejjhâk 21 Oktober 2024, salèrana ajabat mènangka Bekkèl Menteri Perindustrian dâlem Kabinèt Merah Putih.

## Kaodi'ân Awwâl bân pendidikan
Salèrana lahèr tangghâl 1 Januwari 1973 è Kabhupatèn Probolinggo. salèrana molaè ajhâlâni pendidika è Madrasah Ibtidaiyah Nahdlatul Ulama bân alanjut pendidikan SMP è Madrasah Tsanawiyah Nurul Jadid sareng SMAna è Madrasah Aliyah Nurul Jadid. Salèrana pas lanjut ka pendidikan Tèngghi è Sakolah Tèngghi Filsafat Driyarkara è jurusan èlmo filsafat. Salèrana pas lanjut gellar magister è Univèrsitas Indonesia kalabân jurusan èlmo administrasi è Univèrsitas Indonesia.

## Karir

### Politik
Awwâlla, salèrana ajabat mènangka Katua PRD sabelluna dhâddhi bâgiyân dâri Partai Kebangkitan Bhângsa. salèrana dhâddhi bâgiyân dâri PKB taon 2008 mènangka Bekkèl Katua Dèwan Pengurus Wilayah (DPW) PKB taon 2008-2009. Salèrana pas dhâddhi Bekkèl Sekretaris Jendral DPW PKB DKI Jakarta sejjhâk taon 2009. È taon 2009, salèrana ajabat mènangka staf ahli Kamentrian Tenaga Karjâ bân Transmigrasi kantos taon 2014. Salèrana pas ajabat mènangka Staf khusus Kamentrian Dâd-ngodâdhân bân Olah Raga dâri taon 2014 kantos 2017.

Salèrana toman dhâddhi angghuta Dèwan Perwakilan Ra'yat Republik Indonesia tangghâl 20 Maret 2018 aghentè'è Abdul Malik Haramain sè nyorot ghâbây dhâddhi calon Bupati Probolinggo bân Pèlèyan Umum Bupati Probolinggo 2018. Salèrana majhu è Pèlèyan Umum legislatif Indonesia 2019 dâri daèrah Pèlèyan Jhâbâ Tèmor II kalabân ollè 82.777 sowara. Salèrana ajabat mènangka Katua Komisi VI DPR-RI. È periode kasebbhut, salèrana jhughân ajabat mènangka Katua Bidang Olahraga, Kasennian bân Milenial Dèwan Perwakilan Pusat (DPP) kantos taon 2024. salèrana sempet ajabat mènangka Katua DPW PKB Jambi dâri taon 2024 bân èghentè'è sareng Elpisina pada 10 Oktober 2024. Samangkèn, salèrana ajabat mènangka Bekkèl  Katua Umum DPP PKB sejjhâk 18 September 2024. è 21 Oktober 2024, salèrana èyangka' mènangka Bekkèl Menteri Perindustrian kalabân kasoghiyân sè èlaporaghi sareng Laporan Arta Kasoghiyân Panyelenggara Naghârâ taon 2022 bânnya'na Rp 5,6 miliar.

## Sombher
Tamlicha Ali

Tamlicha Ali (lahèr 14 Juli 1944) panèka sala sèttong *purnawirawan perwira* tèngghi T*entara Nasional Indonèsia Angkadhân Darat* sè perna ajabât mènangka *Komandan Jenderal Akademi Angkadhân Bersenjata Rèpublik Indonèsia* è taon 1998 bân *Panglima Komando* Daèra *Militèr VII/Wirabuana* è taon 1993 kantos 1995.

## Kaoḍi'ân asalla bân panḍhiḍhighân
Tamlicha asalla ḍâri Acèh, panjhânnânganèpon lahèr è tangghâl 14 Juli 1944. Samarèna anammattaghi panḍhiḍhighân tèngkat manengga attas, panjhânnânganèpon nerrossaghi panḍhiḍhighânèpon ḍâ’ *Akademi Militèr Nasional (AMN)*. Panjhânnânganèpon nammattaghi panḍhiḍhighânèpon è taon 1965 sarta saterrossèpon èlantèk ḍhâḍḍhi sèttong *Perwira Remaja* kalabân pangkat lètnan ḍuwâ'

## Karièr Militèrra
È awwâl taon 1976, Tamlicha sè bâkto ghâpanèka apangkat mayor èmutasiaghi ḍâ’ *Batalyon Infanteri* 753/Arga Vira Tama kaaangghuy ḍhâḍḍhi *komandan* è  ghântèna *Lètnan Kolonèl* R. Sukardjo. Sabellumma, panjhânnânganèpon panèka Bâkkèl *Komandan Batalyon Infanteri* 202/Tajimalela sè amarkas è Jakarta.

È taon 1977, Tamlicha nuro’ Kursus Règulèr sè kapèng XV è Sakola *Staf* dan *Komando Angkatan Darat* è Bandung kantos taon 1978. Samarèna ghâpanèka, panjhânnânganèpon ollè promosi ḍhâḍḍhi *Komandan Batalyon Lintas Udara* 700/*Berdiri Sendiri* sè amarkas è Ujung Pandang, pangkatèpon ongghâ ḍhâḍḍhi lètnan kolonèl. È taon 1978 kantos 1979, panjhânnânganèpon bareng bân batalyon sè èpimpin mangkat togâs ḍâ’ Timor Timur. Tamlicha ajabat *komandan* è *batalyon* kasebbhut kantos taon 1980. È bulân Dèsèmber 1985, Tamlicha molaè ajabat mènangka *Komandan Komando Resor Militer* 141*/Toddopuli* sè amarkas è Watampone aghântè *Kolonèl* Oetomo SP, MBA.

## Sombher
Khairul Saleh

**Khairul Saleh** (lahèr 5 Jânuwari 1964), èkennal jhughân kalabân asmana, **al-Mu'tashim Billah**, panèka Sultan Banjar sè ampon marènta molaè taon 2010, bân bupati Kabupaten Banjar molaè taon 2005 kantos taon 2015. Samangkèn aropa'aghi angghuta Ḍewan Perwakilan Rakyat Inḍonesia (ḌPRḌ) molaè taon 2015 2019, abâkkèllè Ḍaerah pamèlèyan Kalimantan lao'.

Salaèn atugas dhâddhi bupati, Khairul Saleh èangghep dhâddhi Katowa Ḍewan Kepemimpinan Ḍaerah ICMI (ORWIL) è Kalimantan Lao' sareng Katowa Presiḍium Pusat ICMI è taon 2015. Sabellunna, salèrana jhughân dhâddhi Bupati Kabupatèn Banjar molaè taon 2005 sa'amponna mennang è pemilu dḍaerah Banjar è taon jâriya bân dhâddhi lèma taon. salèrana ampon atugas dhâddhi Bupati Banjar molaè taon 2005 (abhâreng bân Hatim Salman) sa'amponna mennang è pemilu wilayah Banjar taon jâriya bân atugas lèma taon. Khairul Saleh pas ajhâlân polè dhâddhi Bupati Banjar, abâreng Ahmad Fauzan Saleh è Pemilu Ḍaerah Banjar 2010. Khairul èpèlè polè dhâddhi Bupati Banjar ka'angghuy masa jabadhân 2010–2015.

Khairul Saleh mamarè penḍiḍighân SMA è STMN Banjarmasin è taon 1982. Saterrossa nerrossaghi sarjana Teknik Sipil è Universitas Lambung Mangkurat, Banjarmasin, bân ngaollè ghellâr sarjana è taon 1989. Saterrossa èterrossaghi program pascasarjana è Sakola'an Ekonomi IPWI è Jakarta, è taon 1998 olle ijazah sarjana. Khairul Saleh molaè karir politikghâ dhâddhi birokrat pamarènta. salèrana atugas dhâddhi Bâkkèl Kapala Ḍepartemen Pekerjaan Umum (2001–2002), saterrossa èangka' dhâddhi Kapala Ḍepartemen Pekerjaan Umum (2002–2005). È bulân Pèbruari 2015, inisiator program "*Senyum pelangi*" resmi alamar dhâddhi calon Gubernur Kalimantan Lao' ka'angghuy perioḍe 2016-2021.

## Sombher
Anggito Abimanyu

Anggito Abimanyu (lahèr 19 Februari 1963) panèka èkonom, akademisi, bân birokrat bhângsa Indonesia. Samangkèn, salèrana ajabat mènangka Katua Dèwan Komisioner Lembaga Penjamin Simpanan sejjhâk Oktober 2025. Sabelluna, salèrana ajabat mènangka bekkèl Menteri Keuangan Republik Indonesia dâlem Kabinèt Merah Putih dâri taon 2024 kantos 2025. Salaènna jârèya, Anggito panèka Ghuru Rajâ bidang Èkonomi è Departemen Ekonomika bân Bisnis Sakolah Vokasi, Univèrsitas Gadjah Mada (UGM) sejjhâk 4 Februari 2025.

## Kaodi'ân Awwâl bân pendidikan
Anggito Abimanyu lahèr è Bogor, Jhâbâ Bârâ', tangghâl 19 Februari 1963. Salèrana ngaollè gellar Sarjana Èkonomi (S.E.) dâri Fakultas Èkonomika bân Bisnis (FEB) Univèrsitas Gadjah Mada è taon 1985.

Salèrana alanjut pendidikan è University of Pennsylvania, Philadelphia, Amerika Serikat, bân ngaollè Master of Science (M.Sc.) è taon 1990 bân Doctor of Philosophy (Ph.D.) è bidang Èkonomi è taon 1994.

## Karir

### Bidang Akademik
Anggito amolaè karir akademik mènangka dosèn è FEB UGM taon 1988. Salèrana sempet dhâddhi Research Fellow è World Bank, Washington D.C. (1992–1994). Saellana abâli ka  UGM, salèrana èyangka' mènangka Ghuru Rajâ Bidang Èkonomi è Departemen Èkonomika bân Bisnis Sakolah Vokasi UGM è taon 2025. Salèrana jhughân toman ajabat mènangka Katua Departemen Èkonomika bân Bisnis Sakolah Vokasi UGM.

### Bidang Birokrasi bân Profesional
Anggito toman dhâddhi angghuta Dèwan Èkonomi Nasional (DEN) è periode 1999–2000 bân Staf Ahli Menteri Keuangan Republik Indonesia dâri taon 1999 kantos 2003. Salèrana pas ajabat mènangka Kapala Ia kemudian Bhâdhân Kabijaghân Fiskal (BKF) Kamenterian Keuangan RI dâri taon 2003 kantos 2010. È bâkto jârèya, salèrana sempet è yangka' dhâddhi Bekkèl Menteri Keuangan è taon 2010, tapè burung èlanti'. salèrana pas nyata'aghi nyorot dâri Kapala BKF tangghâl 20 Mei 2010.

Karirra alanjut mènangka Direktur Jenderal Paghellârân Ibadah Hajji bân Umrah Kamenterian Aghâma RI (2012–2014) bân Kapala Bhâdhân Pelaksana Bhâdhân Pangelola Keuangan Hajji (BPKH) (2017–2022). È sèktor perbankan, salèrana toman ajabat mènangka ia Komisaris Bank Lippo (2003–2008), Chief Economist BRI, bân Komisaris BRI Syariah (2014–2017). Salèrana jhughân sempet ajabat mènangka Chief Economist CNBC Indonesia.

Tangghâl 21 Oktober 2024, salèrana èlanti' mènangka Bekkèl Menteri Keuangan Republik Indonesia. Pas è bulân September 2025, salèrana èpèlè sareng Komisi XI DPR RI mènangka Katua Dèwan Komisioner Lembaga Penjamin Simpanan (LPS) ghâbây periode 2025–2030.

## Sombher